देश में कोरोना ने फिर तोड़ा रिकॉर्ड, एक दिन में 1.31 लाख से ज्यादा केस और 780 लोगों ने गंवाई जान
पिछले 24 घंटे में देश में एक बार फिर कोरोना ब्लास्ट हुआ है और 1 लाख 31 हजार से ज्यादा नए केस सामने आए हैं। इसके अलावा मौत का आंकड़ा 780 है।
नई दिल्ली: देश में कोरोनावायरस की दूसरी लहर कहर बनकर टूटी है। हर दिन कोरोना की सुनामी भारत में दहशत बढ़ा रही है। पिछले 24 घंटे में देश में एक बार फिर कोरोना ब्लास्ट हुआ है और 1 लाख 31 हजार से ज्यादा नए केस सामने आए हैं। इसके अलावा 780 लोगों ने अपनी जान गंवाई है। हर दिन कोरोना की रफ्तार बढ़ रही है तो सरकार महामंथन करने में जुटी है। कल प्रधानमंत्री नरेंद्र मोदी ने राज्यों के मुख्यमंत्रियों के साथ मिलकर कोरोना पर नियंत्रण करने पर बात की। आज केंद्रीय स्वास्थ्य मंत्री डॉक्टर हर्षवर्धन भी हाईलेवल मीटिंग करने वाले हैं। हर किसी को कोशिश एक हैं - कैसे भी कोरोना को इस चेन को तोड़ा जाए।आज लगातार तीसरी बार कोरोना का कांटा एक लाख के पार है। 24 घंटे में एक लाख 31 हज़ार 968 नए केस निकले हैं तो 780 लोगों की ज़िंदगी कोरोना ने छीन ली है, हर आंकड़ा डराने वाला है। पिछले तीन हफ्ते की बात करें तो कैसे कोरोना के केस और मौत में जबरदस्त इजाफा हुआ है ये आपके सामने है-- 18 से 24 मार्च के बीच 2 लाख 73 हजार केस मिले और 1320 लोगों की मौत हुई- 25 से 31 मार्च के हफ्ते में 3 लाख 74 हजार नए केस मिले और 1977 लोगों की मौत हुई- 1 से 7 अप्रैल के बीच कोरोना के नए केस की संख्या 6 लाख 23 निकली और मरने वालों की संख्या रही 3464कोरोना का संकट जिस तरह से बढ़ रहा है, हर शहर से डराने वाली तस्वीर सामने आ रही है। दिल्ली से बड़ी खबर ये है कि गंगाराम अस्पताल के 37 डॉक्टर वैक्सीन का दूसरा डोज़ लेने के बाद भी पॉजिटिव हो गए।